Pančicy-Kukow (SN/MWj). Klóšterski a swójbny swjedźeń Budyskeho wokrjesa wotměje so zajutřišim, njedźelu, w klóštrje Marijinej hwězdźe w Pančicach-Kukowje. Na njón přeproša abatisa Gabriela Hesse, krajny rada Michael Harig (CDU) kaž tež Budyski wokrjes, gmejna Pančicy-Kukow a Křesćansko-socialny kubłanski skutk.
W 10.30 hodź. zahaja dźeń ze swjedźenskej Božej mšu w cyrkwi. Nimo wulkich regionalnych a přirodnych wikow, na kotrychž poskićuja regionalne speciality, čakaja na wopytowarjow informaciske stejnišća a poskitki k wobdźělenju mnohich towarstwow z wokrjesa. Tak móža dźěći sakske dźěćace sportowe znamješko „Flizzi“ złožić, krosnowansku sćěnu přewinyć, so při paslenju kreatiwnje pospytać, hudźić abo so na kwisu wobdźělić.
szl_Latn szl_Latn